Chrám svätého Jána Krstiteľa (Asenovgrad)

**Chrám svätého Jána Krstiteľa** () je stredoveký pravoslávny chrám nachádzajúci sa v meste Asenovgrad v Plovdivskej oblasti v južnom Bulharsku. Kultúrna pamiatka národného významu.

## Ďalšie názvy
Chrám je známy aj pod názvami **Chrám svätého Jána Predchodcu** (), alebo **Chrám svätého Jána** (, , alebo ).

## Lokalita
Chrám svätého Jána Krstiteľa sa nachádza na západnom okraji starej časti Asenovgradu na vrchole skalného útesu. Prístup k chrámu je po strmej  na ulici „Rilska“ (, doslova *Rilská ulica*), ktorá neskôr pokračuje nespevneným lesným chodníkom.

## Dejiny
Názory na dátum výstavby sa v rámci vedeckej obce líšia, takmer všetky však zasadzujú vznik chrámu do obdobia druhej bulharskej ríše do rozmedzia 13. a 14. storočia. Išlo o pevnostný chrám, ktorý spoločne s pevnosťou svätého Michaela archanjela ochraňoval osadu Stanimaka (dnešný Asenovgrad) od severu. Bola tak súčasťou celkového opevňovacieho systému, ktorý zahŕňal ešte neďalekú Asenovu pevnosť a systém hradieb.
thumb|left|časť hradieb pri chráme

Chrám bol poškodený na konci 18. alebo na začiatku 19. storočia, s najväčšou pravdepodobnosťou v dôsledku útoku kardžalijcov. Hneď následne bol však zrekonštruovaný. 

V roku 1940 bol chrám vyhlásený za národnú starožitnosť a v roku 1970 získal štatút kultúrnej pamiatky národného významu.

## Charakteristika
Typovo je stavba podobná Chrámu svätej Bohorodičky Petričskej v Asenovej pevnosti.

Ide o malú budovu s dĺžkou 9,2 metra a šírkou 5,8 metra. Budova je postavená z lámaných kameňov, ktoré sa striedajú s tehlami. Chrám je jednoloďový bez predsiene s jednou apsidou. Exteriérová architektúra budovy je typická pre obdobie bulharského stredoveku. Fasády sú zdobené dekoratívnymi slepými arkádami v podobe polkruhových ník. Nachádzajú sa na severnej a južnej fasáde chrámu, pričom na každej je ich po päť. Tri hlbšie arkády sa potom nachádzajú na západnej fasáde budovy. Vo vrchnej časti severnej fasády sa nachádza šesť strieľní. Apsida je z vonkajšej strany trojstenná s tromi malými oknami.
thumb|right|dekoratívna nika v severnej fasáde

Vnútorný priestor je rozdelený na oltárny priestor a naos. Oddelené sú od seba murovaným ikonostasom, ktorý je zdobený freskami.

### Fresková výzdoba
Najstaršie fresky chráme pochádzajú zo 14. storočia a boli odkryté počas reštauračných prác. Súvislá posledná fresková výzdoba budovy pochádza z 18. storočia.

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 
* 1940 – za národnú starožitnosť
* 1970 – za kultúrnu pamiatku národného významu
* 1973 – potvrdenie štatútu

Dôvod pamiatkovej ochrany: umelecká hodnota stavby a od roku 1973 aj architektonicko-staviteľská hodnota stavby

## Zaujímavosť
* Podľa názoru niektorých autorov bol chrám pôvodne vo východnej časti dvojposchodový a taktiež mal v centrálnej časti kupolu.

## Galéria

StJohnTheBaptist-Asenovgrad004.jpg|pohľad na chrám zo severozápadu
StJohnTheBaptist-Asenovgrad005.jpg|pohľad na chrám z východu
StJohnTheBaptist-Asenovgrad008.jpg|pohľad na chrám zo západu
StJohnTheBaptist-Asenovgrad011.jpg|pohľad na chrám z juhozápadu
StJohnTheBaptist-Asenovgrad019.jpg|pohľad na chrám z juhu
StJohnTheBaptist-Asenovgrad003.jpg|severná fasáda chrámu
StJohnTheBaptist-Asenovgrad015.jpg|severná fasáda chrámu
StJohnTheBaptist-Asenovgrad009.jpg|detail zo západnej fasády
StJohnTheBaptist-Asenovgrad012.jpg|detail zo západnej fasády
StJohnTheBaptist-Asenovgrad010.jpg|detail z južnej fasády
StJohnTheBaptist-Asenovgrad017.jpg|detail z južnej fasády
StJohnTheBaptist-Asenovgrad018.jpg|detail z južnej fasády
SvIvanAsenovgradStenopis.jpeg|jedna z fresiek v chráme


## Referencie

## Iné projekty

Kategória:Pravoslávne chrámy v Bulharsku
Kategória:Stavby v Asenovgrade
Kategória:Stredoveké kostoly v Bulharsku
Kategória:Kostoly zasvätené svätému Jánovi Krstiteľovi
Kategória:Kultúrne pamiatky v Bulharsku